हाम्रो काम के हो भने टुरिष्ट नेपालमा आएर चाहे टेन्टमा बसुन् चाहे त्यो गाउँघरमा गएर बसुन्, परालको छाप्रामा बसुन् जहाँ जसरी बसुन् त्यसका लागि हामीले उनीहरुलाई खुशी पार्नुपर्दछ । के भनौँ भने नेपालमा सबै राम्रो सेवा सुविधा छैनन् होला तर हाम्रो प्राकृतिक सौन्दर्य धेरै राम्रो छ । उनीहरुलाई त्यसैमा आकर्षित गर्ने हो अनि हाम्रो आतिथ्य बेच्ने हो । भौतिक पूर्वाधार भन्दा पनि हामीले आतिथ्यलाई जोड दिनुपर्दछ । भूकम्पको समयमा एक ब्रिटिसले के भन्नुभएको थियो भने, “जहाँ एउटी आमा आफ्नो घर सबै भत्केको छ, फर्कने बेलामा चिया खाएर जाउ बाबु भन्नु भएछ ।”
